58 
in E. eiiropaea ; squamae pedum nonnihil minores , cauda aliquantum 
crassior, at brevior et subtiliter tuberculata. 
Dorsalis testa (Tab.lll.) superne obscure viridis, ventralis flavida, 
lateribus nigro-flavoque maculatis. 
Quartum par scutellorum pectoralium omnium latissimum ; testa dorsalis 
pro capite excipiendo antice emarginata, et ventralis illa postice pro cauda 
profundius excisa, quae excisura ibi pollicem fere lata et dimidium pro- 
funda est. 
Scutellum satis magnum irregulariter triangulare, inter pectorale quar- 
tum et septimum marginale utrinque intrusum, supernumerarium, ab 
Emye europaea alienum, in terrestribus vero Testudinibus excultissimum 
notatur, ut jam hac de causa intermedium genus constituat. 
EMYS EUROPAEA L. 
Emys europaea in omnibus fere fluviis Rossiae meridionalis, Pontum 
mareque caspium petentibus, indigena; frequentissima in Volga et Rhymno 
amnibus, indeque orientem versus ad Orenburgium usque excurrit, eaque 
scutellis singulis sulcatis notatur, sulcis hisce cum scutellorum marginibus 
paralleliter decurrentibus. 
A caucasia vero et persica varietate sulci scutellorum utriusque testae 
plane alieni , quarum scilicet testa utplurimum laevissima , in iberica 
varietate nigra, superne maculis majoribus flavis, formam radiorum passim 
offerentibus saepeque confluentibus multoque crebrioribus, inferne fusca, 
ad suturas nigra aut nigro-maculata , utriusque cardinis lateribus nigro 
flavoque maculatis ; talis occurrit in Iberiae convallibus paludosis et fluviis, 
Cyrum amnem petentibus. 
.Tam vero persica varietas , in paludosis provinciae Masanderanensis , 
in calida passim aqua thermarum Ghilanicarum una cum antecedente Emye 
